CELEX: 61998TO0109
Language: da
Date: 1999-11-24 00:00:00
Title: Kendelse afsagt af Retten i Første Instans (Femte Afdeling) den 24. november 1999. # André Van Meuter mod Kommissionen for De Europæiske Fællesskaber. # Tjenestemænd - Søgsmålsfrister - Virkningen af en ansøgning om fri proces - Afvisning. # Sag T-109/98.

Avis juridique important

|

61998B0109

Kendelse afsagt af Retten i Første Instans (Femte Afdeling) den 24. november 1999.  -  André Van Meuter mod Kommissionen for De Europæiske Fællesskaber.  -  Tjenestemænd - Søgsmålsfrister - Virkningen af en ansøgning om fri proces - Afvisning.  -  Sag T-109/98.  

Samling af Afgørelser 1999 side II-03383  side IA-00229  side II-01167

Sammendrag
Nøgleord

1 Tjenestemænd - søgsmål - frister - ufravigelige procesforudsætninger - Fællesskabets retsinstanser undersøger af egen drift (Tjenestemandsvedtægten, art. 90 og 91) 2 Retspleje - søgsmålsfrister - præklusion - indgivelse af en ansøgning om fri proces - uden betydning (EF-statutten for Domstolen, art. 42, stk. 2) 

Sammendrag

1 De i vedtægtens artikel 90 og 91 fastsatte betingelser for realitetsbehandling af et søgsmål, navnlig bestemmelserne vedrørende søgsmålsfristen, er ufravigelige procesforskrifter, hvorfor Fællesskabets retsinstanser kan undersøge dem af egen drift. 2 En strikte overholdelse af fællesskabsbestemmelserne vedrørende procesfrister er i overensstemmelse med hensynet til retssikkerheden og nødvendigheden af at undgå enhver forskelsbehandling eller vilkårlighed i retsplejen, hvorfor disse bestemmelser kun kan fraviges, hvis der foreligger ganske særlige omstændigheder, som ikke kunne forudses, eller force majeure som omhandlet i artikel 42, stk. 2, i Domstolens statut. Indgivelse af en ansøgning om fri proces kan således ikke, uanset sagens omstændigheder, bevirke, at fristen for indgivelse af hovedsagen forlænges eller suspenderes.